Gramofóny sú veľmi citlivé audio zariadenia, ktoré dokážu zaregistrovať aj to najmenšie chvenie. Aj preto by ste mali voliť miesto, ktoré nie je konštantne pod vplyvom vibrácií. Na kvalitu prehrávaného zvuku tiež v značnej miere pôsobí rovnosť podkladu, čo však v mnohých prípadoch zachraňujú výškovo nastaviteľné nožičky na samotnom gramofóne. Napriek tomu by ste mali voliť čo najrovnejšie miesto vo vašej domácnosti, pričom umiestnenie je vhodné skontrolovať pomocou vodováhy priloženej na otočný tanier gramofónu.